Aidil Zafuan Abdul Razak
Mohammad Aidil Zafuan Abdul Radzak (lahia di Seremban, Nagari Sambilan, Malaysia, 3 Agustus 1987; umua 27 taun) adolah pamain sepak bola asa Malaysia nan kini bamain basamo Negeri Sembilan FA di Liga Super Malaysia. Inyo adolah anggota tim nasional Malaysia. Aidil Zafuan adolah sudaro kamba dari Mohammad Zaquan Adha Abdul Radzak.
Karier[suntiang | suntiang sumber]
Aidil Zafuan adolah produk Sakola Olahraga Bukit Jalil. Kariernyo bamula katiko inyo mawakili Malaysia pado umua 16 taun. Katiko baumua 18 taun, Aidil mawakili pasukan Negeri Sembilan FA untuak kajuaraan Piala Presiden jon Sukan Malaysia (SUKMA). Pancapaian tabaiak Aidil basamo pasukan remaja Negeri Sembilan FA iolah mamanangi medali ameh Pekan Olahraga Malaysia pado taun 2004.
Pado taun 2004, Aidil masuak ka dalam skuat U-20 Malaysia pado turnamen AFC U-20. Sasudah balatiah ka India, pado taun 2006 Aidil diagiah tangguangjawab untuak mamimpin tim nasional U-20 Malaysia pado kajuaraan U-20 AFC 2006 di India.
Pado taun 2005, Aidil diagiah paluang untuak mamimpin tim utamo Negeri Sembilan FA, lalu manjuaroi Liga Super Malaysia jo juaro kaduo Piala Malaysia.
Aidil masuak ka dalam tim nasional Malaysia pado Piala Asia 2007. Inyo cuma sempat baaksi pado patandiangan malawan Iran katiko Malaysia kalah 0-2. Pado kualifikasi Piala Dunia 2010, Aidil manarima karatu merah partamonyo sasudah mangganja pamain Bahrain, Mahmood Abdul Rahman nan manyabab-an inyo dihukum tigo kali patandiangan dek FIFA. Pado taun 2008, Aidil tapiliah masuak tim Malaysia XI untuak manantang Chelsea F.C.. Pado palawanan tu, Malaysia XI kalah 0-2 dari Chelsea F.C.
Kahidupan paribadi[suntiang | suntiang sumber]
Aidil alah malangsuangan panikahannyo jo aktris Rita Rudaini (32), pado Februari 2008 di Songkhla, Songkhla, Thailand.
Gol Internasional[suntiang | suntiang sumber]
Pautan lua[suntiang | suntiang sumber]
- Profil Mohd Aidil Zafuan Abdul Radzak di laman web National Football Teams
- Profil Mohd Aidil Zafuan Abdul Radzak di laman web rasmi F.A.M.
zsm_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn zsm_Latn zsm_Latn